ముహూర్తానికి ‘అమ్మ’ సెంటిమెంట్పదవుల కేటాయింపుపై చర్చలు కొలిక్కిపన్నీర్కు డిప్యూటీ సీఎం పదవి?చెన్నై: అన్నాడీఎంకే రెండు వర్గాల విలీనానికి ముహూర్తం కుదిరింది. పదవుల కేటాయింపు చర్చలు కొలిక్కిరావడంతోపాటు ‘అమ్మ’ అమావాస్య సెంటిమెంట్ కూడా తోడవ్వడంతో సోమవారమే విలీన ప్రకటన వెలువడడం ఖాయంగా కనిపిస్తోంది. రెండు రోజులుగా జరుగుతున్న రహస్య చర్చలు ఎట్టకేలకు ఫలించడంతో ఈపీఎస్, ఓపీఎస్ వర్గాలు ఏకం కానున్నాయి. మాజీ ముఖ్యమంత్రి జయలలిత మరణంపై విచారణ, వేద నిలయాన్ని స్మారక మందిరంగా మార్చరుస్తామని సీఎం ఎడప్పాడి ప్రకటించిన తరువాత అన్నా డీఎంకేలో రాజకీయ సమీకరణలు ఒక్క సారిగా మారిపోయాయి. ఇన్నాళ్లూ నాన్చు తూ వచ్చిన విలీన ప్రక్రియ వేగం పుంజుకుంది. పన్నీర్సెల్వం వర్గం డిమాండ్లలో 90 శాతం ఎడప్పాడి నెరవేర్చడంతో ఓపీఎస్ వర్గం తమ పట్టు సడలించి అధికార అన్నాడీఎంకేతో విలీనం దిశగా మంతనాలు సాగించింది. గత శుక్రవారం రాత్రే విలీనం జరుగుతుందని ఊరించి, చివరికి ఉసూరుమనిపించిన నేపథ్యంలో రెండ్రోజులుగా ఇరువర్గాలు పదవుల కేటాయింపుపై రహస్య చర్చలు సాగించాయి. ఎడప్పాడి వర్గంలోని మంత్రులు తంగమణి, ఎస్పీ వేలుమణి పన్నీర్సెల్వంను స్వయంగా కలుసుకుని విలీనంపై చర్చలు జరిపారు. పోరూరు రామచంద్రా ఆస్పత్రిలో ఈ చర్చలు సాగాయి. ఆ తర్వాత చెన్నైలోని ఓ ప్రముఖుడి ఇంట పన్నీర్సెల్వంతో వీరు రెండో విడత చర్చలు జరిపారు. ఆ తర్వాత పన్నీర్సెల్వం వర్గంలోని కేపీ మునుసామి, ఎంపీ మైత్రేయన్లు ఎడప్పాడి వర్గంలోని ఆర్ వైద్యలింగం, తంగమణి, ఎస్పీ వేలుమణి తదితరులతో సమగ్రంగా చర్చలు జరిపారు.చివరకు చర్చలు ఫలించడంతో విలీనానికి చకచకా ప్రయత్నాలు జరుగుతున్నాయి. ఈ విషయాన్ని ధ్రువీకరించే రీతిలో సోమవారం మంచి నిర్ణయం వెలువడుతుందంటూ ఎడప్పాడి పళనిస్వామి, పన్నీర్సెల్వం ప్రకటించడం విశేషం. తాజాగా కుదిరిన ఒప్పందం ప్రకారం పన్నీర్సెల్వంకు డిప్యూటీ ముఖ్యమంత్రి పదవితోపాటు ప్రజాపనుల శాఖను కేటాయించేందుకు ముఖ్యమంత్రి ఎడప్పాడి సమ్మతించినట్టు తెలుస్తోంది. అలాగే పన్నీర్ వర్గంలోని మాఫాయ్ పాండియరాజన్కు ఆర్థిక శాఖను, శాసనసభ్యుడు సెమ్మలైకి గృహనిర్మాణాల శాఖను ఇచ్చేందుకు ఎడప్పాడి వర్గం సమ్మతించింది. ప్రస్తుతానికి పార్టీ ప్రధాన కార్యదర్శి పదవి కోసం పట్టుబట్టవద్దంటూ ఎడప్పాడి చేసిన సూచనను పన్నీర్సెల్వం అంగీకరించారు. పార్టీ పదవుల వివాదం ఎన్నికల సంఘం పరిశీలనలో ఉండటం వల్ల ప్రస్తుతానికి  పార్టీ మార్గదర్శక కమిటీ అధ్యక్షపదవిని ఇచ్చేందుకు ఎడప్పాడి అంగీకరించారు. ఆ కమిటీకి ఎడప్పాడి ఉపాధ్యక్షుడిగా ఉంటారు. రెండు వర్గాలు విలీనమైన తర్వాత కేంద్ర ఎన్నికల సంఘానికి సమర్పించిన ప్రమాణ పత్రాలను వాపసు చేసుకుని, పార్టీకి గుర్తింపు, పార్టీ చిహ్నాన్ని సాధించాలని ఎడప్పాడి చేసిన సూచనను కూడా పన్నీర్సెల్వం అంగీకరించారు.ఇదిలా ఉండగా, జయలలితకు అచ్చివచ్చిన అమావాస్య సెంటిమెంట్తోనే ఇరువర్గాలు సోమవారం సాయంత్రం విలీనానికి ముహుర్తం పెట్టుకున్నట్టు విశ్వసనీయ సమాచారం. విలీన ప్రక్రియలో భాగంగా రాయపేటలోని అన్నాడీఎంకే ప్రధాన కార్యాలయానికి ముఖ్యమంత్రి ఎడప్పాడి పళనిస్వామి, మాజీ ముఖ్యమంత్రి ఒ. పన్నీర్సెల్వం సంయుక్తంగా వెళ్లి, ఎంజీఆర్ విగ్రహానికి పూలమాలలు వేసి నివాళులర్పిస్తారు. తర్వాత ఇరువురూ సంయుక్తంగా పాత్రికేయుల సమావేశంలో పాల్గొనే అవకాశముంది. ఆ తర్వాత ఇరువురూ మెరీనాబీచ్కు వెళ్లి దివంగత మాజీ ముఖ్యమంత్రి జయలలిత సమాధి వద్ద నివాళులర్పి విలీన ప్రకటన చేయవచ్చని రాజకీయ విశ్లేషకుల అంచనా. ఇక ఈ వివరాలను ముందుగానే పసిగట్టిన పార్టీ కార్యకర్తలు నగరానికి పెద్ద సంఖ్యలో తరలి రానున్నారు.
muhuurtaaniki ‘amma’ sentimentpadavula ketayimpupai charchalu kolikkipannirku deputy cm padavi?chennai: annadienke rendu vargala viliinaaniki muhurtam kudirindi. padavula ketayimpu charchalu kolikkiravadamtopatu ‘amma’ amavasya centiment kuudaa thodavvadamtho somavarame vileena prakatana veluvadadam khayamga kanipistondi. rendu rojulugaa jarugutunna rahasya charchalu ettakelaku phalinchadamtho eps, ops vargaalu ekam kaanunnaayi. maji mukhyamantri jayalalita maranampai vichaarana, vedha nilayaanni smaraka mandiramgaa maarcharustaamani cm edappadi prakatinchina taruvaata anna dmclo rajakeeya sameekaranalu okka saarigaa maripoyayi. innaalluu naanchu tuu vachina vileena prakriya vegam punjukundi. pannirselvam vargam demandlalo 90 saatam edappadi neraverchadamtho ops vargam tama pattu sadalinchi adhikara annadienketo vileenam disagaa mantanaalu saaginchindi. gatha sukravaaram ratre vileenam jarugutundani oorinchi, chivariki usuurumanipimchina nepathyamlo rendrojulugaa iruvargaalu padavula ketayimpupai rahasya charchalu saaginchaayi. edappadi vargamlooni mantrulu tangamani, espy velumani panneerselvamnu swayamgaa kalusukuni vileenampai charchalu jariparu. poruru ramachandra aaspatrilo ee charchalu saagaayi. aa tarvaata chennailooni oo pramukhudi inta panneerselvantho veeru rendo vidata charchalu jariparu. aa tarvaata pannirselvam vargamlooni kepi munusami, empy maitreyanlu edappadi vargamlooni ar vaidyalingam, tangamani, espy velumani taditarulato samagramgaa charchalu jariparu.chivaraku charchalu phalinchadamtho viliinaaniki chakachaka prayatnaalu jarugutunnaayi. ee vishayaanni dhruveekarinche reetilo somavaram manchi nirnayam veluvadutundantuu edappadi palaniswamy, pannirselvam prakatinchadam visesham. taajaagaa kudirina oppandam prakaaram panneerselvanku deputy mukhyamantri padavithopaatu prajaapanula saakhanu ketayinchenduku mukhyamantri edappadi sammatinchinattu telustondi. alaage pannir vargamlooni mafay pandiyarajanku aardhika saakhanu, saasanasabhyudu semmalaiki gruhanirmaanaala saakhanu ichenduku edappadi vargam sammatinchindi. prastutaaniki party pradhaana kaaryadarsi padavi kosam pattubattavaddantu edappadi chesina suuchananu pannirselvam angeekarinchaaru. party padavula vivaadam ennikala sangham pariseelanalo undatam valla prastutaaniki  party maargadarsaka commity adhyakshapadavini ichenduku edappadi angeekarinchaaru. aa kamiteeki edappadi upaadhyakshudigaa untaaru. rendu vargaalu vileenamaina tarvaata kendra ennikala sanghaaniki samarpinchina pramaana patraalanu vaapasu chesukuni, paarteeki gurtimpu, party chihnanni saadhinchaalani edappadi chesina suuchananu kuudaa pannirselvam angeekarinchaaru.idila undagaa, jayalalitaku achivachina amavasya sentimenttone iruvargaalu somavaram saayantram viliinaaniki muhurtam pettukunnattu vishwasaneeya samacharam. vileena prakriyalo bhagamga rayapetaloni annadienke pradhaana kaaryaalayaaniki mukhyamantri edappadi palaniswamy, maji mukhyamantri o. pannirselvam samyuktamgaa velli, mgr vigrahaaniki poolamaalalu vesi nivaalularpistaaru. tarvaata iruvuruu samyuktamgaa paatrikeyula samavesamlo palgone avakaasamundi. aa tarvaata iruvuruu merinabichku velli divangata maji mukhyamantri jayalalita samadhi vadda nivalularpi vileena prakatana cheyavachani rajakeeya vislaeshakula anchana. ika ee vivaraalanu mundugaane pasigattina party kaaryakartalu nagaraniki pedda sankhyalo tarali raanunnaaru.